Λόγοι συμμετοχής σε άσκηση και χρήση συμπληρωμάτων διατροφής ενηλίκων που ασκούνται σε δραστηριότητες ελευθέρου χρόνου
Creators: name: Λαζαρίδης, Κωνσταντίνος Νικολάου
Publisher: name: Aristotle University of Thessaloniki
Year: 2019
Subjects: Άσκηση
Συμπληρώματα διατροφής
Λόγοι συμμετοχής στην άσκηση
Exercise
Nutrition supplements
Reasons to participate in exercise

description: Σκοπός της μελέτης ήταν να εξετάσει τους λόγους της συμμετοχής ενηλίκων σε δραστηριότητες ελεύθερου χρόνου (άσκηση εντός γυμναστηρίων) και τη σύνδεση τους με τη χρήση συμπληρωμάτων διατροφής. Στην παρούσα μελέτη συμμετείχαν 660 ενήλικες (354 άντρες και 306 γυναίκες), που χωρίστηκαν σε δύο ομάδες με κριτήριο τη χρήση ή όχι συμπληρωμάτων διατροφής. Την πρώτη ομάδα αποτέλεσαν 268 άτομα (40,6%), που χρησιμοποιούσαν, ενώ τη δεύτερη 392 άτομα (59,4%), που δεν χρησιμοποιούσαν συμπληρώματα διατροφής. Η συλλογή των δεδομένων έγινε με ηλεκτρονικό και έντυπο τρόπο. Για την συγκέντρωση τους χρησιμοποιήθηκε ένα ερωτηματολόγιο δημογραφικών χαρακτηριστικών και το ερωτηματολόγιο Reasons for Exercise Inventory (Silberstein, Striegel-Moore, Timko &amp; Rodin, 1988). Δεν διαπιστώθηκε σημαντική διαφορά μεταξύ των χρηστών και των μη χρηστών διατροφής ως προς τους λόγους συμμετοχής στην άσκηση. Φάνηκε όμως, πως το είδος της άσκησης, ανεξαρτήτου λόγου συμμετοχής σε αυτή, μπορεί να αποτελεί παράγοντα διαφοροποίησης και να λειτουργήσει ως κίνητρο ή λόγος για την κατανάλωσή των συμπληρωμάτων. Επίσης προέκυψε σημαντική σχέση μεταξύ του είδους της άσκησης και της κατηγορίας των συμπληρωμάτων διατροφής. Από την ανάλυση των αποτελεσμάτων φάνηκε επίσης πως τα πιο δημοφιλή συμπληρώματα ήταν αυτά για απώλεια σωματικού βάρους, ιχνοστοιχεία και τα βότανα (68,7%) και οι πρωτεΐνες (18,7%). Συμπερασματικά φάνηκε πως οι λόγοι για τους οποίους κάποιος ασκείται (έλεγχος του σωματικού βάρους, φυσική κατάσταση, διάθεση, υγεία, ελκυστικότητα, διασκέδαση, τονικότητα) δεν αποτελούν παράγοντα που μπορεί να διαφοροποιήσει τη χρήση ή όχι των συμπληρωμάτων διατροφής. Επίσης το είδος των προγραμμάτων της άσκησης που επιλέγει κάποιος, θα μπορούσε να αποτελέσει παράγοντα που επηρεάζει το είδος και τη συχνότητα χρήσης των συμπληρωμάτων διατροφής.
description: The purpose of the study was to examine the reasons for adult participation in leisure activities (exercise in gyms) and their association with the use of nutritional supplements. Ιn this study, 660 adults (354 men and 306 women) participated, divided into two groups on the basis of whether or not nutrition supplements were used. The first group consisted of 268 individuals (40.6%) who used nutrition supplements, while the second group consisted of 392 individuals (59.4%) who did not use food supplements. Data collection was done in electronic and printed form. A demographic profile questionnaire and the Reasons for Exercise Inventory questionnaire (Silberstein, Striegel-Moore, Timko &amp; Rodin, 1988) were used for data collection. There was no significant difference between users and non-users of nutrition supplements in terms of reasons to participate in the exercise. However, it appeared that the type of exercise, regardless of the reason for participation in it, may be a factor of differentiation and act as an incentive or reason for the consumption of supplements. There was also evident an important relationship between the type of exercise and the type of nutritional supplements. Moreover, results indicated that the most popular supplements were those taken for weight loss, trace elements and herbs (68.7%) and proteins (18.7%). In conclusion, the reasons why one need to start exercising (weight control, fitness, mood, health, attractiveness, enjoyment, tone) are not considered factors that can differentiate the use or not of nutritional supplements. In addition, the type of exercise programs chosen by someone could be a factor that affects the type and frequency of use of nutrition supplements.